**EELNÕU 2021/25**

**KOMISJONID:**

|  |  |
| --- | --- |
| eelarve- ja arengu- | X |
| haridus- | JK |
| kultuuri- ja spordi- |  |
| majandus-ja keskkonna- |  |
| revisjoni- |  |
| sotsiaal- | X |

**VILJANDI LINNAVOLIKOGU**

MÄÄRUS

### 16. detsember 2021 nr

Viljandi Linnavolikogu 27.11.2014 määruse nr 46

„Vanema poolt kaetava õppekulu suuruse kehtestamine

Viljandi linna koolieelses lasteasutuses“ muutmine

Määrus kehtestatakse kohaliku omavalitsuse korralduse seaduse § 6 lõike 3 punkti 2, § 22 lõike 1 punkti 5 ja koolieelse lasteasutuse seaduse § 27 lõike 3 ja 4 alusel.

§ 1. Muuta määruse §-i 2 ja sõnastada see järgmiselt:

„§ 2 Õppekulu suurus on:

1) lasteaedade Karlsson, Krõllipesa ja Kesklinna lasteaia Midrimaa õppehoone kõikidele lastele ja lasteaed Männimäe sõimerühma lastele (1-3 aastased) 70,08 eurot (10,7156 % alampalgast);

2) Kesklinna lasteaia Mesimummi õppehoone ja Männimäe lasteaia lastele 75,92 eurot (11,6086 % alampalgast);

3) suvekuudel (juuni, juuli, august) kõikidele lastele 70,08 eurot (10,7156 % alampalgast);

4) osaajaline koht kõikidele lastele 35,04 eurot (5,3578%) alampalgast.“

§ 2. Määrus jõustub kolmandal päeval pärast avaldamist Riigi Teatajas ja rakendatakse alates 01.01.2022.

(allkirjastatud digitaalselt)

Helmen Kütt

linnavolikogu esimees

# Koostaja(d): Riina Viileberg, Marika Aaso

**Esitatud:**

**Esitaja:** Viljandi Linnavalitsus **Ettekandja:** Kristjan Mändmaa

**Lk arv:**

**Hääletamine:** poolthäälteenamus

Seletuskiri

**Viljandi Linnavolikogu 27.11.2014 määruse nr 46**

**„Vanema poolt kaetava õppekulu suuruse kehtestamine**

**Viljandi linna koolieelses lasteasutuses“ muutmine**

Eelnõuga muudetakse [linnavolikogu määrust](https://www.riigiteataja.ee/akt/401042020003?leiaKehtiv), mille alusel lapsevanemad tasuvad lasteaia õppekulu.

Muudatus on sisse viidud seoses Valimisliidu Südamega Viljandis, Eesti Reformierakonna ning

Eesti Keskerakonna esindajate poolt sõlmitud [koalitsioonilepinguga aastateks 2021-2025](https://www.viljandi.ee/documents/36926/17041210/KOALITSIOONILEPING.pdf/b313375f-4dd6-4b5f-bafa-9e026f1a518c), mille kohaselt langetatakse eelpoolnimetatud perioodi jooksul lasteaia kohatasu 13%-lt 10%-le alampalgast.

**Kohaliku omavalitsuse korralduse seadus**

§ 6. Omavalitsusüksuse ülesanded ja pädevus

(3) Lisaks käesoleva paragrahvi 1.–21. lõikes sätestatud ülesannetele otsustab ja korraldab

omavalitsusüksus neid kohaliku elu küsimusi:

/.../

2) mis ei ole seadusega antud kellegi teise otsustada ja korraldada.

§ 22. Volikogu pädevus

(1) Volikogu ainupädevusse kuulub järgmiste küsimuste otsustamine:

/.../

5) toetuste andmise ja valla või linna eelarvest finantseeritavate teenuste osutamise korra kehtestamine;

**Koolieelse lasteasutuse seadus**

§ 27. Rahastamine

/.../

(3) Muude kulude (lasteasutuse majandamiskulud, personali töötasu ja sotsiaalmaks ning õppevahendite kulud) katmine toimub valla- või linnaeelarve vahenditest ning valla- või linnavolikogu otsusel osaliselt vanemate poolt. Vanemate poolt kaetav osa ühe lapse kohta ei või ületada 20 protsenti Vabariigi Valitsuse kehtestatud palga alammäärast.

(4) Käesoleva paragrahvi lõikes 3 nimetatud osaliste kulude katmiseks vanemate poolt kehtestab valla- või linnavolikogu vanemate kaetava osa määra, mis võib olla diferentseeritud sõltuvalt lapse vanusest, lasteasutuse majandamiskuludest või muudest asjaoludest.

/.../

Eelnõu alusel külmutatakse Viljandi linna lasteaedade õppekulu suurus 2022. aastaks praegusel tasemel: 70,08 eurot nendes lasteaedades, kus õppekulu suurus on hetkel 12% alampalgast (Karlsson, Krõllipesa ja Kesklinna lasteaia Midrimaa õppehoone ning lasteaed Männimäe sõimerühmad) ja 75,92 eurot nendes lasteaedades (Kesklinna lasteaia Mesimummi õppehoone ja lasteaed Männimäe), kus õppekulu suurus on hetkel 13% alampalgast.

Külmutamise tulemusena jääb õppekulu suurus sõltuma alampalgast (2021. aastal on alampalk 584 eurot ja 2022. aastal 654 eurot), aga väheneb %-i suurus – 12%-lt 10,7156%-le ja 13%-lt 11,6086%-le.

Eelnõus kajastatud muudatuse tulemusena vähenevad tulud linnaeelarves 2022. aastal umbes 68 826 eurot.

(allkirjastatud digitaalselt)

Riina Viileberg

haridusspetsialist

(allkirjastatud digitaalselt)

Marika Aaso

Rahandusamet juhataja